เทศบัญญัติเทศบาลเมืองกำแพงเพชรเทศบัญญัติเทศบาลเมืองกำแพงเพชรเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่เขตเทศบาลเมืองกำแพงเพชรอำเภอเมืองกำแพงเพชรจังหวัดกำแพงเพชรพ.ศ. ๒๕๕๕ อาศัยอำนาจตามความในมาตรา ๙ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลเมืองกำแพงเพชรโดยความเห็นชอบของสภาเทศบาลเมืองกำแพงเพชร และผู้ว่าราชการจังหวัดกำแพงเพชร จึงออกเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลเมืองกำแพงเพชร เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคาร บางชนิด หรือบางประเภทในพื้นที่เขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร พ.ศ. ๒๕๕๕ข้อ ๒ เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑] และให้สิ้นสุดระยะเวลาการใช้บังคับเมื่อได้มีการประกาศกฎกระทรวงให้ใช้บังคับผังเมืองรวมเมืองกำแพงเพชร(ปรับปรุงครั้งที่ ๒) ตามกฎหมายว่าด้วยการผังเมืองแล้วข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณดังต่อไปนี้๑.๑ ด้านเหนือ จดโครงการท่อทองแดง กรมชลประทานด้านใต้ด้านตะวันออก จดทางหลวงแผ่นดินหมายเลข ๑๐๗๙ฟากตะวันตกด้านใต้ จดเส้นตั้งฉากกับทางหลวงแผ่นดินหมายเลข๑๐๗๙ ที่จุดซึ่งอยู่ห่างจากถนนเทศา ๒ ซอย ๕ บรรจบกับทางหลวงแผ่นดินหมายเลข ๑๐๗๙ไปทางทิศตะวันตกเฉียงเหนือ ตามทางหลวงแผ่นดินหมายเลข ๑๐๗๙ เป็นระยะ ๕๐๐ เมตรด้านตะวันตก จดเส้นขนานระยะ ๔๐เมตร กับแม่น้ำปิง ฝั่งตะวันออกทั้งนี้ ยกเว้นบริเวณ การประปากำแพงเพชรการประปาส่วนภูมิภาค๑.๒ ด้านเหนือ จดทางหลวงแผ่นดินหมายเลข ๑๐๑ฟากใต้ด้านตะวันออก จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชรด้านใต้ จดถนนชากังราวฟากเหนือด้านตะวันตก จดถนนสาย กฟากตะวันออกทั้งนี้ยกเว้นบริเวณที่ดินประเภทอนุรักษ์เพื่อส่งเสริมเอกลักษณ์ศิลปวัฒนธรรมไทย เขตโบราณสถานวัดนาควัชรโสภณเขตโบราณสถานตะแบกลาย เขตโบราณสถานไม่ปรากฏชื่อและวัดนาควัชรโสภณ (วัดช้าง)เฉพาะส่วนที่อยู่ในเขตของเทศบาลเมืองกำแพงเพชร อำเภอเมืองกำแพงเพชร จังหวัดกำแพงเพชร๑.๓ ด้านเหนือ จดถนนชากังราว ฟากใต้ด้านตะวันออก จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร เส้นขนานระยะ ๕๐ เมตรกับศูนย์กลางคลองท่อทองแดง ฝั่งตะวันตก เส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง) ฟากตะวันตกด้านใต้ จดถนนเจริญสุข ฟากเหนือด้านตะวันตก จดถนนสาย ก ฟากตะวันออกทั้งนี้ ยกเว้นบริเวณที่ดินประเภทอนุรักษ์เพื่อส่งเสริมเอกลักษณ์ศิลปวัฒนธรรมไทยเขตโบราณสถานไม่ปรากฏชื่อ โรงเรียนเทศบาล ๑ (เกริกกฤตยาอุปถัมภ์)โรงเรียนอนุบาลองอาจวิทยาและโรงเรียนวัชรวิทยา๑.๔ ด้านเหนือ จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชรด้านตะวันออก จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง) ฟากตะวันตกด้านใต้ จดเส้นขนานระยะ๕๐ เมตร กับศูนย์กลางคลองท่อทองแดง๑.๕ ด้านเหนือ จดถนนเจริญสุข ฟากใต้ด้านตะวันออก จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชรด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง) และถนนราชดำเนิน๑ ฟากตะวันออกด้านตะวันตก จดถนนสาย กฟากตะวันออก และฟากใต้ทั้งนี้ ยกเว้นบริเวณวัดกำแพงเพชรที่ทำการงานรักษาความสะอาด กองอนามัยและสิ่งแวดล้อม เทศบาลเมืองกำแพงเพชรและศูนย์เครื่องจักรกลและพัสดุ กองการช่าง เทศบาลเมืองกำแพงเพชร๑.๖ ด้านเหนือ จดถนนราชดำเนิน ๑ ซอย ๑๘ด้านตะวันออก จดถนนราชดำเนิน ๑ ฟากตะวันตกด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)ด้านตะวันตก จดเส้นขนานระยะ ๔๐เมตร กับแม่น้ำปิง ฝั่งตะวันออกทั้งนี้ ยกเว้นบริเวณบ้านพักข้าราชการสำนักงานสรรพสามิตพื้นที่กำแพงเพชร๑.๗ ด้านเหนือ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)ด้านตะวันออก จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ด้านตะวันออกด้านใต้ จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ด้านใต้ด้านตะวันตก จดเส้นขนานระยะ ๓๐๐เมตร กับศูนย์กลางทางหลวงแผ่นดินหมายเลข ๑๐๘๔ ฟากตะวันตกทั้งนี้ ยกเว้นบริเวณโรงเรียนเทศบาล ๔(อินทร์ - ชุ่ม ดีสารอุปถัมภ์)บริเวณที่ ๒ หมายความว่าพื้นที่ในบริเวณดังต่อไปนี้๒.๑ ด้านเหนือ จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ด้านเหนือ ระหว่างหลักเขตที่ ๒และหลักเขตที่ ๓ด้านตะวันออก จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ทางหลวงแผ่นดินหมายเลข ๑๐๑ ฟากตะวันตกและถนนสาย ก ฟากตะวันตกด้านใต้ จดเส้นตั้งฉากกับถนนสายก ที่จุดซึ่งอยู่ห่างจากถนนสาย ก ตัดกับถนนวังคาง ไปทางทิศตะวันออกเฉียงใต้ตามแนวถนนสาย ก เป็นระยะ ๒๕๐ เมตร ถนนวิจิตร ๑ ฟากตะวันออก ถนนราชดำเนิน ๑ ซอย ๒ถนนราชดำเนิน ๑ ฟากตะวันออกและถนนเทศา ๑ ฟากตะวันตกด้านตะวันตก จดถนนเรืองราษฎร์พัฒนาฟากตะวันออก ถนนกำแพงเพชร ฟากใต้ ถนนสิริจิต ฟากตะวันออก เส้นขนานระยะ ๔๐ เมตรกับแม่น้ำปิง ฝั่งตะวันออก เส้นตั้งฉากกับศูนย์กลางทางหลวงแผ่นดินหมายเลข ๑๐๗๙ที่จุดซึ่งอยู่ห่างจากถนนเทศา ๒ ซอย ๕ บรรจบกับทางหลวงแผ่นดินหมายเลข ๑๐๗๙ไปทางทิศตะวันตกเฉียงเหนือ ตามทางหลวงแผ่นดินหมายเลข ๑๐๗๙ เป็นระยะ ๕๐๐ เมตรและทางหลวงแผ่นดินหมายเลข ๑๐๗๙ ฟากตะวันออกทั้งนี้ยกเว้นบริเวณที่ดินประเภทอนุรักษ์ป่าไม้ ป่าแม่ระกา (แปลง ๒) เขตโบราณสถานอุทยานประวัติศาสตร์เขตโบราณสถานคูเมืองและกำแพงเมืองกำแพงเพชร เขตโบราณสถานวัดกะโลทัย วัดเทพโมฬีฌาปนสถานวัดคูยาง วิทยาลัยอาชีวศึกษาเทศบาลเมืองกำแพงเพชรสำนักงานเขตพื้นที่การศึกษามัธยมศึกษา เขตที่ ๔๑ ห้องสมุดประชาชน บ้านพักข้าราชการสำนักงานสาธารณสุขอำเภอเมืองกำแพงเพชร จังหวัดกำแพงเพชร การประปากำแพงเพชร การประปาส่วนภูมิภาคที่ว่าการอำเภอเมืองกำแพงเพชร โครงการพัฒนาแม่น้ำปิงจังหวัดกำแพงเพชร กรมชลประทานและสำนักงานคณะกรรมการการเลือกตั้ง ประจำจังหวัดกำแพงเพชร๒.๒ ด้านเหนือ จดถนนราชดำเนิน ๑ ซอย ๘ ฟากใต้ถนนราชดำเนิน ๑ ซอย ๑๑ ฟากใต้ เส้นตั้งฉากกับถนนเทศบาล ๑ที่จุดซึ่งอยู่ห่างจากถนนเทศบาล ๑ ตัดกับถนนราชดำเนิน ๑ ซอย ๘ ไปทางทิศใต้ตามแนวถนนเทศบาล ๑ เป็นระยะ ๑๒๕ เมตรด้านตะวันออก จดถนนสาย ก ฟากตะวันตกด้านใต้ จดถนนสายก ฟากเหนือ ถนนราชดำเนิน ๑ ฟากตะวันตกด้านตะวันตก จดถนนสิริจิตฟากตะวันออก ถนนเทศา ๑ ฟากตะวันออกทั้งนี้ ยกเว้นบริเวณโรงเรียนเทศบาล ๒(วัดทุ่งสวน) และโรงพยาบาลกำแพงเพชรบริเวณที่ ๓ หมายความว่าพื้นที่ในบริเวณดังต่อไปนี้ด้านเหนือ จดวัดเทพโมฬีและถนนราชดำเนิน ๑ ซอย ๒ ฟากใต้ ถนนวิจิตร ๑ ฟากตะวันตก เส้นตั้งฉากกับถนนสาย กที่จุดซึ่งอยู่ห่างจากถนนสาย ก บรรจบกับถนนวังคาง ไปทางทิศตะวันออกเฉียงใต้ตามแนวถนนสาย ก เป็นระยะ ๒๕๐ เมตรด้านตะวันออก จดถนนสาย ก ฟากตะวันตกด้านใต้ จดเส้นตั้งฉากกับถนนเทศบาล๑ ที่จุดซึ่งอยู่ห่างจากถนนเทศบาล ๑ ตัดกับถนนราชดำเนิน ๑ ซอย ๘ ไปทางทิศใต้ตามแนวถนนเทศบาล ๑ เป็นระยะ ๑๒๕ เมตร ถนนเทศบาล ๑ ฟากตะวันออก ถนนราชดำเนิน ๑ ซอย๘ ฟากเหนือ ถนนราชดำเนิน ๑ ซอย ๑๑ ฟากเหนือ ถนนทุ่งสวนด้านตะวันตก จดถนนเทศา ๑ฟากตะวันออกทั้งนี้ ยกเว้นบริเวณวัดคูยาง โรงเรียนวัดคูยาง วัดบาง วัดเสด็จและโรงเรียนเทศบาล ๒ (วัดทุ่งสวน)บริเวณที่ ๔ หมายความว่าพื้นที่ในบริเวณดังต่อไปนี้๔.๑ ด้านเหนือ จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ด้านเหนือ เส้นขนานระยะ ๕๐ เมตรกับศูนย์กลางคลองท่อทองแดง เส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)ด้านตะวันออก จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ด้านตะวันออกด้านใต้ จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ด้านใต้ด้านตะวันตก จดเส้นขนานระยะ ๒๐๐เมตร กับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง) ฟากตะวันตกเส้นขนานระยะ ๕๐ เมตร กับศูนย์กลางคลองท่อทองแดง ฝั่งตะวันตก และโรงเรียนวัชรวิทยา๔.๒ ด้านเหนือ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)และสำนักงานสรรพสามิตพื้นที่กำแพงเพชร จังหวัดกำแพงเพชรและบ้านพักข้าราชการสำนักงานสรรพสามิตพื้นที่กำแพงเพชรด้านตะวันออก จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ด้านตะวันออกด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง) เส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๑๐๘๔ แนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ด้านใต้ด้านตะวันตก จดเส้นขนานระยะ ๔๐เมตร กับแม่น้ำปิง ฝั่งตะวันออกทั้งนี้ ยกเว้นบริเวณวัดหงส์ทองดอนไพรวัลย์และโรงฆ่าสัตว์เทศบาลเมืองกำแพงเพชรบริเวณที่ ๕ หมายความว่าพื้นที่ในบริเวณดังต่อไปนี้๕.๑ ด้านเหนือ จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ระหว่างหลักเขตที่ ๑ และหลักเขตที่ ๒ด้านตะวันออก จดเส้นขนานระยะ ๔๐ เมตรกับแม่น้ำปิง ฝั่งตะวันออกด้านใต้ จดถนนกำแพงเพชรด้านตะวันตก จดแม่น้ำปิงฝั่งตะวันออก๕.๒ เกาะกลางแม่น้ำปิงซึ่งอยู่ระหว่างเขตเทศบาลเมืองกำแพงเพชร จังหวัดกำแพงเพชรหลักเขตที่ ๑และหลักเขตที่ ๒ และสะพานข้ามแม่น้ำปิง (สะพานกำแพงเพชร)๕.๓ ด้านเหนือ จดถนนกำแพงเพชร ฟากใต้ด้านตะวันออก จดถนนเรืองราษฎร์พัฒนา ฟากตะวันตกและถนนเทศา ๑ ฟากตะวันตกด้านใต้ จดถนนสายก ฟากเหนือด้านตะวันตก จดถนนสิริจิตฟากตะวันออก๕.๔ ด้านเหนือ จดถนนสาย ก ฟากใต้ด้านตะวันออก จดเส้นขนานระยะ ๔๐ เมตรกับแม่น้ำปิง ฝั่งตะวันออก ผ่านสะพานข้ามแม่น้ำปิง (สะพานใหม่ ถนนเลี่ยงเมือง)บริเวณทางหลวงแผ่นดินหมายเลข ๑๑๕ (ถนนเลี่ยงเมือง)ด้านใต้ จดแนวเขตเทศบาลเมืองกำแพงเพชรอำเภอเมืองกำแพงเพชร จังหวัดกำแพงเพชร ระหว่างหลักเขตที่ ๙ และหลักเขตที่ ๑๐ด้านตะวันตก จดแม่น้ำปิงฝั่งตะวันออก๕.๕ เกาะกลางแม่น้ำปิงซึ่งอยู่ระหว่างสะพานข้ามแม่น้ำปิง (สะพานกำแพงเพชร) กับสะพานข้ามแม่น้ำปิง(สะพานใหม่ ถนนเลี่ยงเมือง) และที่ดินงอกริมแม่น้ำปิงฝั่งตะวันตกเฉพาะส่วนที่อยู่ในเขตของเทศบาลเมืองกำแพงเพชร จังหวัดกำแพงเพชร๕.๖ เกาะกลางแม่น้ำปิง ซึ่งอยู่ระหว่างสะพานข้ามแม่น้ำปิง(สะพานใหม่ ถนนเลี่ยงเมือง) กับแนวเขตเทศบาลเมืองกำแพงเพชร อำเภอเมืองกำแพงเพชรจังหวัดกำแพงเพชร เฉพาะส่วนที่อยู่ในเขตของเทศบาลเมืองกำแพงเพชร จังหวัดกำแพงเพชรทั้งนี้ไม่หมายความรวมถึงอาคารพาณิชยกรรมประเภทค้าปลีกค้าส่ง ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สุสานและฌาปนสถานตามกฎหมายว่าด้วยสุสานและฌาปนสถาน(๕) โรงกำจัดมูลฝอยข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) ไซโลเก็บผลิตผลทางการเกษตร(๖) สุสานและฌาปนสถานตามกฎหมายว่าด้วยสุสานและฌาปนสถาน(๗) โรงกำจัดมูลฝอยข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชน หรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) ไซโลเก็บผลิตผลทางการเกษตร(๖) สุสานและฌาปนสถานตามกฎหมายว่าด้วยสุสานและฌาปนสถาน(๗) โรงกำจัดมูลฝอย(๘) โรงซื้อขายเศษวัสดุข้อ ๗ ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) ห้องแถว หรือตึกแถว(๓) อาคารอยู่อาศัยประเภทอาคารชุดตามกฎหมายว่าด้วยอาคารชุดหรือหอพักตามกฎหมายว่าด้วยหอพัก(๔) อาคารอยู่อาศัยประเภทอาคารขนาดใหญ่(๕) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๖) โรงแรมตามกฎหมายว่าด้วยโรงแรมข้อ ๘ ภายในบริเวณที่ ๕ห้ามมิให้บุคคลใดก่อสร้าง ดังต่อไปนี้(๑) ห้องแถว ตึกแถว บ้านแถว(๒) อาคารอยู่อาศัยประเภทอาคารชุดตามกฎหมายว่าด้วยอาคารชุด(๓) อาคารอยู่อาศัยประเภทหอพัก ตามกฎหมายว่าด้วยหอพัก(๔) อาคารอยู่อาศัยประเภทอาคารขนาดใหญ่(๕) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้าข้อ ๙ ภายในบริเวณพื้นที่ที่กำหนดไว้ตามข้อ๔ ข้อ ๕ ข้อ ๖ ข้อ ๗ และข้อ ๘ ห้ามบุคคลใด ดัดแปลง หรือเปลี่ยนการใช้อาคารใด ๆให้เป็นอาคารชนิด หรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ข้อ ๗ และข้อ ๘ข้อ ๑๐ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ และข้อ ๘ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ และข้อ ๘ข้อ ๑๑ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ ให้นายกเทศมนตรีเมืองกำแพงเพชรรักษาการตามเทศบัญญัตินี้ประกาศณ วันที่ ๔ มกราคม พ.ศ. ๒๕๕๕ชัยวัฒน์ศุภอรรถพาณิชนายกเทศมนตรีเมืองกำแพงเพชร[เอกสารแนบท้าย]๑. แผนที่ท้ายเทศบัญญัติเทศบาลเมืองกำแพงเพชรเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคาร บางชนิดหรือบางประเภทในพื้นที่เขตเทศบาลเมืองกำแพงเพชร อำเภอเมืองกำแพงเพชรจังหวัดกำแพงเพชร พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๒ มีนาคม ๒๕๕๕ชาญ/ผู้ตรวจ๑๙ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๔๗ ง/หน้า ๓๖/๙ มีนาคม ๒๕๕๕